Michel Sinner

De Michel Sinner, gebuer de 5. November 1826 zu Ettelbréck, an och do gestuerwen den 11. Juni 1882, war e lëtzebuergesche Moler, deem säin Haaptinteressi beim Schafe vu Portraiten a Karikature louch.

 Säi Liewen 
De Michel Sinner huet de franséischen Auteur Victor Hugo perséinlech getraff an him eng Rei Portraite presentéiert, déi a Fro kéime fir d'Illustratioun vum Roman "Les Misérables" ze maachen. Zu sou enger Zesummenaarbecht sollt et awer net kommen: De Victor Hugo a seng Editeuren hate sech schonn op aner Kënschtler festgeluecht.

 Wierker 
 La mort de Jean l'Aveugle, ëm 1845, Ueleg op Léngent, 116 cm × 172 cm, Musée national d'histoire et d'art, Stad Lëtzebuerg

 Kollektiounen 
D'Gemeng Ettelbréck huet en ettlech Tableaue vum Michel Sinner an hirem Besëtz, och dee vum Cosette (Les Misérables), deen hie fir de Victor Hugo gemoolt hat.

 Éierungen 
Zu Ettelbréck ass eng Strooss, Rue Michel Sinner esouwéi de Passage Michel Sinner no him benannt.

 Literatur 

 Frank Wilhelm, 2003. Victor Hugo et le peintre Michel Sinner. De Reider: Informatiounsblad vun der Gemeng Ettelbréck Nr. 31: 28-37. Ettelbrück.

 Galerie 

 Kuckt och 
Lëscht vu lëtzebuergesche Konschtschafenden

 Um Spaweck 

Kategorie:Lëtzebuergesch Moler
Kategorie:Gebuer 1826
Kategorie:Gestuerwen 1882
Kategorie:Persounen, no deenen eng Struktur zu Lëtzebuerg genannt ass